**Referat fra** **bestyrelsesmøde 16 April 2020 kl. 19:00**

**Deltagere:** Brian, Erling, Torben, Jørgen, Mona, Birgit, Erik

**Ikke mødt/afbud:** Ingen

**Sted:** Fælleslokalet

**Næste møde: bestyrelsesmøde/beboermøde onsdag den 13. maj 2020 kl. 19:00**

**Dagsorden:**

1. Kommentarer til sidste referat. Ingen

.

1. Vi havde planlagt generalforsamling den 23 april 2020, men grundet Corona udsættes det endnu engang. . Det bliver nu hvis alt går vel den 18 juni. 2020 kl 1900 i fælleslokalet. Indkaldelse udsendes af Erling.
2. Økonomi. Lånet til vinduesprojekt er nu hjemtaget og vi afventer at Corona krisen har lagt sig så vi kan aftale ny dato for at komme i gang med vinduesprojektet. Der blev stillet forslag til at fremover kører vores økonomi i et system der hedder E-conomic hvor alt kan gemmes bilag o.s.v. Det blev også aftalt at vi får sat administrator på til dette arbejde så vi i bestyrelsen kan koncentrere os om dagligdagen i foreningen. Der bliver indhentet tilbud på dette. Vi afholder bestyrelsesmøde en gang hver måned indtil videre og der vil alle bilag vedr udgifter ses og underskrives af de fremmødte på mødet. Det undersøges også om muligheden for kontokik for alle i bestyrelsen så man kan følge med i den daglige drift. Budget for 2020 udsendes efter næste bestyrelsesmøde.
3. Vinduer og døre samt tagrender og vask af tag. Tilbuddet på vinduer og døre er nu endeligt d.v.s at Erik og Erling snakkede om at der måske var et problem med loven om flugtveje på første salen. Dette kom bag på flere i bestyrelsen og der er bedt om dokumentation på dette da det burde have været opdaget da tilbuddet blev lavet. Erling har lovet at sende den mailkorrespondance der er om dette så vi andre kan se den. Da postkasser er foreningens, kommer der et tilkøb af låse til disse så de passer med hver beboers nøgle og cylinder bliver af en type som kan overføres til nye postkasser når det bliver besluttet at indkøbe disse. Erik har fået vasket tag og det forløb fint og nu må tiden vise resultatet da det skal virke et par måneder. Man kan dog allerede se at belægningen af alger er ved at falde af. 😊
4. Køb og salg. Ingen aktivitet.
5. Opgaver m.m. Hæk mod nabo og hvad skal der ske med arealet. Der har været et par tilbud på arbejdet men der er ikke besluttet noget endnu. Vi er dog selv begyndt på hækken og har besluttet at indkøbe en flishugger og med frivillig arbejdskraft samt tiltag på fællesarbejde at få hækken fjernet. Bliver det mere end vi selv kan klare indhentes tilbud igen.
6. Vedligeholdelsesplan. Vi har fået en vedligeholdelsesplan som bliver lagt på hjemmesiden når den er nærlæst. Den gennemgås på næste bestyrelsesmøde og fremlægges på generalforsamlingen.
7. Diverse. Kældergangen er nu ryddet og det henstilles til at der ikke sættes ting der mere. Kælderrummet er kun til vores fællesting og skal ryddes evt næste gang vi har fællesarbejde. Evt redskabsskur måske ved væggen når hækken er væk har været diskuteret og kunne være et emne til næste generalforsamling så alle beboere kan være med hvis nu en har de vise sten til et sådant. Ang skrald så henstilles det til alle beboere at udsætning af storskrald til afhentning ikke sættes ud før dagen før afhentning. Der må ikke sættes ting ud som sidst hvor det stod i ugevis. Og kemiprodukter må ikke være en del af det. Det må man selv skaffe sig af med på Gladsaxes containerplads.
8. Der er fællesarbejde den 2-3 maj og man kan godt udføre dette da vi kan henstille til at holde afstand til hinanden. Man kan også selv udføre det på anden dato og det kræver bare at man sender en mail til bestyrelsen hvad man vil udføre og hvornår. Så kan det skrives ind at man har deltaget i det skema Erik har.

 -

Mødet hævet kl. 21:15

*Referent Jørgen Michael Larsen*

*.*